Akiba Rubinstein

Akiba Kiwelowicz Rubinstein (IFA: aˈkʲiba kʲivɛˈlɔvʲit͡ʂ rubinˈʂtɛjn)Propra nomi relatanta a Polona linguo esas originala, do li ne esas plene lektebla en Ido. (n. ye la 1ma di decembro 1880 o 12ma di decembro 1882 – m. ye la 15ma di marto 1961) esis Poloniana shakoludisto, relata kun urbo Łódź, un ek maxim bona ludisto dil mondo ye la komenco di 20ma yarcento.

Profesionala shakoludisto il divenis en 1898. Ludis komence en Białystok, ma en 1901 chanjis ica urbo a Łódź, lore forta centro pri shakoludo. En 1904 divenis championo di Łódź vinkinte kontre Henryk Salwe. En 1906 esis duesma en championeso di Rusa imperio.

Yari 1907-1912 esis periodo di maxim granda sucesi di Rubinstein. En 1910, konsideresinte kom maxim bona ludisto dil mondo, ne partoprenis il en konkurso pri mondala championeso pro lora reguli – Emanuel Lasker (kom championo) persone selektis rivalo por su sate richa a finansar la konkurso. Ludis e perdis Carl Schlechter.

En 1912 vinkis 5 sequanta internacionala shakoludo-turniri. To esas rekordo til nun. Bent Larsen facis la same, ma il bezonis 3 yari. 

Dum vive la shakoludisto sufris pro antropofobio e lore ilua anxio a homi kreskis.

Ilua espero por konkurso pri championeso en 1914 nihiligis unesma mondomilito. Reprezentante renaskata Polonia en 1922 Rubinstein vinkis turniro en Wien, en qua partoprenis: Saveli Tartakover, Siegbert Tarrasch, Géza Maróczy, Richard Réti e futura championo dil mondo Alexandr Alehin.

En 1930 dum olimpiado pri shakoludo en Hamburg il ganis ora medalio esquadale, e individuale esis maxim bona perdinte nula konkurso. Dum olimpiado en Praha (1931) il e esquado di Polonia esis vice-championo.

De 1932 Rubinstein ludis en nula turniro, anxiala maladeso vinkis.

De 1927 il vivis en Belgia, ube mortis en sorgeyo.

Segun retro-spektala sistemo maxim granda rango Salwe havis en 1913 – 2789, 1ma pozeso en la mondo.

 Referi 

Kategorio:Poloniana shakoludisti